Apa gunané bengok-bengok kampanye sing ngentèkaké dhuwit trilyunan supaya tetep bisa kuwasa, yèn sawisé jumeneng nata ora bisa nata nagara. Arep njerum salawasé ana istana ora dadi perkara, waton bisa nentremaké bangsa. Nanging bakal dadi béda perkara yèn ora tegesé anggonmu nata nagara pancèn disengaja, supaya rakyat padha nesu, banjur ngamuk, ngosak-asik katentreman lan ngrusak pranatan, ngraman, lan sapanunggalané supaya énggal jumedhul sing arané Ratu Adil.
